cyanic-selkie/wikianc huggingface dataset:
Քրիստինա Ագիլերա
2002-2003․ «Stripped»
Այնուամենայնիվ, Ագիլերան չլքեց իր սեքսուալ կերպարը և մերկ նկարահանվեց «Rolling Stone» ամսագրի համար։ Ամբողջական գովազդային արշավից հետո «Stripped» ալբոմը հայտնվեց Կանադայի հիթ-շքերթների լավագույն եռյակում և համացանցում դարձավ համար երկրորդ ալբոմը։ 1,5 տարի Billboard 200 հիթ-շքերթում մնալուց հետո՝ 2004 թվականին, այն կրկին բարձրացավ փոփ-շքերթի երկրորդ հորիզոնական։ Ձայնագրության նկատմամբ հետաքրքրության նոր ալիքը պայմանավորված էր Քրիստինային «Գրեմմի» մրցանակ շնորհելու մասին խոսակցություններով։
2003 թվականը դիմավորելով «Beautiful» սինգլի հաջողության տրամադրություններով՝ գարնանը Քրիստինան «կրկնակի» հարված հասցրեց երգարվեստին։ Նախ կտրուկ փոխեց ոճը․ չորս տարի շարունակ լինելով ամենահայտնի շիկահերների ցանկում՝ Ագիլերան դարձավ կիզիչ թխահեր ։ Երկրորդ, ԱՄՆ-ում համատեղ շրջագայությամբ հանդես եկավ ժամանակի ամենահայտնի երգիչներից մեկի՝ Ջասթին Թիմբերլեյքի հետ։ «Justified & Stripped Tour»-ը դարձավ տարվա ամենահաջող շրջագայություններից մեկը՝ արժանանալով «Teen People Readers’ Choice Awards»-ի մրցանակներին, իսկ «Rolling Stone»-ի ընթերցողները այն անվանեցին «2003 թվականի լավագույն շրջագայություն» ։
Թողարկեց նաև երրորդ սինգլը՝ «Fighter»-ը։ Ագիլերան հեղինակային իրավունք տվեց ԱՄՆ-ի «Բասկետբոլի ազգային ասոցիացիային»՝ այն գովազդային նոր «Love It Live» ընկերությունում օգտագործելու համար։ Քրիստինայի և Սքոթ Սթորչի կողմից համատեղ գրված երգը զգալիորեն տարբերվում էր այն ամենից, ինչ արել էր Ագիլերան նախկինում։ Երգն ունի ակնհայտ ռոքային տարրեր, հագեցած է կիթառային և հարվածային հատվածներով։ Համագործակցության համար հրավիրված էր հայտնի ռոք երաժիշտ Դեյվ Նավարրոն։
«Fighter»-ը դարձավ Ագիլերայի ամենահաջող սինգլներից մեկը՝ հայտնվելով երկրների մեծամասնության Թոփ 10-ում․ № 3՝ Մեծ Բրիտանիայում, № 1՝ Արգենտինայում, № 3՝ Կանադայում, № 4՝ Իռլանդիայում, № 5՝ Ավստրալիայում, № 7՝ Ֆրանսիայում, № 3՝ Համաշխարհային շքերթում։ Սակայն ԱՄՆ-ում այն չունեցավ մեծ հաջողություն՝ բարձրանալով մինչև «Billboard» ամսագրի «Billboard Hot 100» շքերթի 20-րդ հորիզոնականը։ Չնայած դրան՝ «Fighter» սինգլի պատվին այդպես են անվանում Ագիլերայի երկրպագուներին․ ֆայթերները երգչուհու երկրպագուներն են։
2003 թվականի օգոստոսին թողարկվեց «Stripped» ալբոմի չորրորդ սինգլը՝ «Can’t Hold Us Down»։ Այն ինքնին ֆեմինիստական օրհներգ է։ Երգը ձայնագրվել է Lil’ Kim-ի մասնակցությամբ, որի հետ Ագիլերան վաղուց արդեն համագործակցել էր։ Ի սկզբանե այդ երգը պետք է ձայնագրվեր այլ ռեփերի՝ Իվի հետ, բայց անհասկանալի պատճառներով դա տեղի չունեցավ։ Երգը բավականաչափ հաջողակ էր շքերթներում․ այն զբաղեցրեց 12-րդ հորիզոնականը «Billboard» ամսագրի «Billboard Hot 100» շքերթում, 6-րդ հորիզոնականը՝ Բրիտանիայում, 9-րդը՝ Գերմանիայում, 5-րդը՝ Իռլանդիայում, 2-րդը՝ Նոր Զելանդիայում, 5-րդը՝ Ավստրալիայում, և 3-րդը՝ Համաշխարհային շքերթում։
2003 թվականի նոյեմբերին թողարկվեց «Stripped» ալբոմի վերջին՝ հինգերորդ սինգլը՝ «The Voice Within» բալլադը, որը գրվել է երգչուհու և երգի պրոդյուսեր Գլեն Բալլարդի համագործակցությամբ։ Ագիլերան չէր ցանկանում, որպեսզի այդ երգը թողարկվի հինգերորդը, քանի որ այդ տեղում ուզում էր տեսնել «Impossible» երգը՝ գրված Ալիշա Քիզի հետ։ Այնուամենայնիվ, երգչուհու լեյբլը՝ RCA-ն, պնդեց, որ տոնական ժամանակաշրջանի ընթացքում լինի բալլադը։
Այդ երգի տեսահոլովակը, որը նկարահանվել է Դևիդ Լյա Շապելի կողմից, երգչուհու առաջին և, դեռևս, վերջին սև ու սպիտակ տեսահոլովակն է։ Բացի այդ, տեսահոլովակը նկարահանվել է «մեկ կադրով», այսինքն՝ առանց մոնտաժի։
2004-2005 թվականներ
2004 թվականի աշնանն Ագիլերան ազատվեց պիրսինգներից՝ տասնմեկից թողնելով միայն մեկը։ 2004 թվականին Ագիլերան մտադիր էր ԱՄՆ-ում շրջագայություն կատարել, բայց ձայնալարերի վնասման պատճառով ստիպված էր չեղարկել այն։
2004 թվականի նոյեմբերի 1-ին սկսվեց Քրիստինայի նոր սինգլի՝ «Car Wash»-ի վաճառքը, որը գրվել էր Միսի Էլիոթի հետ համատեղ։ Այդ երգը Rose Royce խմբի՝ 1970 թվականին թողարկված հիթերից մեկի քավեր տարբերակն է։ Այն դարձավ «Ստորջրյա եղբայրություն» մուլտֆիլմի սաունդթրեքը։ Սինգլը ԱՄՆ-ում արժանացավ կրկնակի պլատինի։
Երգը հաջողություն ունեցավ շքերթներում՝ զբաղեցնելով 2-րդ հորիզոնականը «ARIA Charts»-ում, «Recorded Music NZ»-ում, ինչպես նաև 4-րդ հորիզոնականը՝ «UK Singles Chart»-ում։ Որոշ ժամանակ անց Քրիստինան «Tilt Ya Head Back» երգի հիման վրա զուգերգ ձայնագրեց Nelly-ի հետ։ Երգն ընդգրկվեց նրա կրկնակի «Sweat» ալբոմի կազմում։ Սինգլը բարձրացավ մինչև 4-րդ հորիզոնական Billboard Hot 100-ում, իսկ ներբեռնումների քանակը ԱՄՆ-ում կազմեց ավելի քան 500 000։
Ջազային դաշնակահար Հերբի Հենքոքի հետ Քրիստինան ձայնագրեց Լեոն Ռասսելի «A Song for You» երգի քավեր տարբերակը։ Այն ընդգրկվեց իր նոր՝ «Possibilities», ալբոմում, որի թողարկումը սահմանված էր 2005 թվականի օգոստոսին։ Ձայնագրությունը առաջադրվեց «Գրեմմի»-ի «Լավագույն համատեղ վոկալային փոփ կատարում» անվանակարգում։ Դրան հաջորդեց զուգերգ իտալացի տենոր Անդրեա Բոչելլիի հետ։ «Somos Novios» երգը ներառվեց Բոչելլիի «Amore» ալբոմում։
2005 թվականի գարնանը Ագիլերան մասնակցեց YouthAIDS հասարակական կազմակերպության նոր խմբին, որն ընթանում էր «Ոչինչ չեմ լսում, ոչինչ չեմ տեսնում, ոչինչ չեմ ասում» կարգախոսի ներքո։ Ընկերության նպատակն էր ուշադրություն հրավիրել ՁԻԱՀ-ով և ՄԻԱՎ-ով վարակված անձանց խնդիրների նկատմամբ։ Շոուբորդերի համար նկարահանվեցին Սալմա Հայեկը, Էշլի Ջադը, Սինդի Քրոուֆորդը, Պենելոպե Կրուսը, LL Cool J-ը և Էլայջա Վուդը՝ փակելով իրենց բերանը, ականջները և աչքերը։ Պաստառը, որի համար նկարահանվել է Ագիլերան, հայտնում էր․ «Չե՞ս ուզում ոչինչ լսել։ Նախորդ տարի ՁԻԱՀ-ից մահացել է 3 միլիոն մարդ։ ՁԻԱՀ-ի տարածումը կարելի է դադարեցնել, եթե դու բացես քո ականջները» ։
2006 թվական։ «Back to Basics»
MTV Movie Awards 2006-ում Ագիլերան կատարեց ալբոմի առաջին սինգլը՝ «Ain’t No Other Man»։
«Ain’t No Other Man» գրավեց երկրորդ հորիզոնականը «United World Chart» շքերթում՝ զբաղեցնելով 6-րդ հորիզոնականը ԱՄՆ-ում, 2-րդը՝ Մեծ Բրիտանիայում, 5-րդը՝ Եվրոպայում, առաջինը՝ Billboard Hot Dance Airplay-ում, «Billboard Hot Dance Club Play»-ում։ Սինգլը ստացավ կրկնակի պլատին Կանադայում, պլատին՝ ԱՄՆ-ում և ոսկի՝ Ավստրալիայում։
2006 թվականին Ագիլերան մասնակցեց Շոն Քոմսի «Press Play» ալբոմի «Tell me» երգի ձայնագրությանը։ Սինգլը թողարկվեց 2006 թվականի վերջին։
Ալբոմի երկրորդ սինգլը «Hurt»-ն է՝ գրված Լինդա Փերրիի կողմից։ Երգը նվիրված է Լինդայի մահացած տատիկին։ Երգի պրեմիերան կայացավ օգոստոսի 31-ին MTV Video Music Awards 2006-ում։ Սինգլը մեծ հաջողություն ունեցավ աշխարհում․ № 1՝ Hot Dance Club Songs-ում, Swiss Singles Chart-ում, Portuguese Airplay Chart-ում, European Hot 100 Singles-ում, № 2՝ Շվեդիայում, Գերմանիայում, Ավստրիայում, իսկ Մեծ Բրիտանիայում սինգլը բարձրացավ մինչև 11-րդ հորիզոնական, U.S. Pop 100-ում՝ մինչև 9-րդ ։
Ալբոմի հաջորդ սինգլը «Candyman»-ն էր՝ 1941 թվականին թողարկված «Boogie Woogie Bugle Boy» երգի նոր տարբերակը։ Տեսահոլովակի ռեժիսորը Մեթյու Ռոլսթոնն է։ Այն նկարահանված է ԱՄՆ-ում Երկրորդ համաշխարհային պատերազմի ոգով՝ համակարգչային բարդ տեխնոլոգիաների կիրառմամբ։ Նկարահանումների համար օդանավակայան է վարձակալվել Իսպանիայում։ Տեսահոլովակում Ագիլերան հայտնվել է երեք տարբեր կերպարով՝ կարմրահեր, շիկահեր և շագանակահեր, ավելի ուշ ներկայացել է գործարանի հայտնի աշխատող Ռոզի դը Ռիվթրի կերպարով, որին կարելի էր տեսնել այդ ժամանակի ամերիկյան շատ հին պաստառներում՝ «We Can Do It» կարգախոսով։ Եզրափակիչ կերպարը ներշնչվել է այդ ժամանակի սեքս-խորհրդանիշներ Ջուդի Գառլենդից, Բեթթի Գրեյբլից և Ռիտա Հեյուորթից։ Տեսահոլովակի խորեոգրաֆիան բեմադրել է 2006 թվականի «So You Think You Can Dance» բրիտանական պարային մրցույթի հաղթող Բենջի Շվիմմերը։ 2007 թվականի փետրվարի 17-ին տեսահոլովակը ներկայացվեց «TRL» հեռուստածրագրում, որտեղ այն մեկնարկեց վեցերորդ հորիզոնականից և 4 անգամ հասավ շքերթի գագաթնակետին ։
2006 թվականի նոյեմբերին Ագիլերան մեկնեց «Back to Basics Tour» եվրոպական շրջագայության՝ ի աջակցություն իր ալբոմի։ Երգչուհու ամերիկյան շրջագայությունը մեկնարկեց Հյուսթոնում 2007 թվականի փետրվարի 20-ին և ավարտվեց Սան Դիեգոյում մարտի 23-ին։ Հաջորդ շրջագայությունը Ասիայում և Ավստրալիայում մեկնարկեց հունիսի 18-ին Օսակայում։ Հետագայում այդ շրջագայությունն արժանացավ «Billboard Touring Award» մրցանակի՝ որպես 2007 թվականի կանացի լավագույն շրջագայություն։ 2007 թվականին Քրիստինա Ագիլերան ստացավ իր հինգերորդ «Գրեմմի» մրցանակը՝ «Ain’t No Other Man» երգի համար՝ «Կանացի լավագույն վոկալային փոփ-կատարում» անվանակարգում։ Արարողության ժամանակ Ագիլերան կատարեց Ջեյմս Բրաունի «It’s a Man’s Man’s Man’s World» երգը։ Այդ ելույթը ընդգրկվեց «Գրեմմի»-ի պատմության մեջ ամենահիշվող ելույթների եռյակում ։
2008․ «Keeps Gettin’ Better: A Decade of Hits»
2008 թվականին Ագիլերան հանդես եկավ Մարտին Սկորսեզեի «The Rolling Stones. Shine a Light» փաստագրական ֆիլմում, որը ցուցադրվեց 2008 թվականի ապրիլի 4-ին Բեռլինի կինոփառատոնում։ Այն պատմում է Նյու Յորքում խմբի երկօրյա համերգի մասին։ Ֆիլմում Ագիլերան Միք Ջագերի հետ կատարել է «Live with me» երգը։ Նա նաև կատարել է էպիզոդիկ դեր «Փախուստ Վեգասից» կատակերգությունում, ինչպես նաև հանդես է եկել «Project Runway» նախագծի վեցերորդ եթերաշրջանում ։
Ի պատիվ բեմական կյանքի տասներորդ հոբելյանի՝ RCA Records-ում թողարկվեց «Keeps Gettin' Better: A Decade of Hits» լավագույն հիթերի հավաքածուն։ Այն ներառում էր ինչպես հին հիթեր, այնպես էլ երկու նոր երգ՝ «Keeps Gettin’ Better» և «Dynamite»։ Ունկնդիրներին առաջարկվում էր «Genie in a Bottle» հին հիթի թարմացված էլեկտրո-ֆուտուրիստական տարբերակը, ինչպես նաև «Beautiful» երգը։ «Billboard»-ը նկարագրել է նոր երգերը՝ որպես ֆուտուրիստական՝ պարային երաժշտության նոտաներով ։
Սեպտեմբերի 7-ին MTV Video Music Awards-ում աշխարհին ներկայացվեց «Keeps Gettin’ Better» սինգլը, որն ունեցավ աննկարագրելի հաջողություն։ Այդ ելույթը առաջադրվեց «Գրեմմի»-ում։ Երգի հիման վրա նկարահանվեց տեսահոլովակ, որի ռեժիսորն էր Փիթեր Բերգը՝ հայտնի «Հենկոկ» ֆիլմից։ Տեսահոլովակում Ագիլերան ներկայանում է կին կատվի, պրոդյուսերի, հեծանվորդուհու, ինչպես նաև մրցարշավորդուհու կերպարներով։ Սինգլը Billboard-ում մեկնարկեց 9-րդ հորիզոնականից։ Երգը վայրկենաբար ընդգրկվեց համաշխարհային բոլոր շքերթներում (№ 1` պանամայական, վրացական, ռուսական ամփոփիչ շքերթներ, № 2՝ թուրքական, № 7՝ Billboard Hot 100 (ԱՄՆ), № 4՝ «Canadian Hot 100»)։ Սինգլը iTunes-ի շքերթում զբաղեցրեց 3-րդ հորիզոնականը՝ որպես 2008 թվականի լավագույն երգ։ Տեսահոլովակը 2008 թվականի լավագույն տեսահոլովակների շարքում զբաղեցրեց 5-րդ հորիզոնականը։ Երգն առաջադրվեց MTV եվրոպական երաժշտական մրցանակաբաշխության «Հազարամյակի արտիստ» անվանակարգում, ինչպես նաև «Virgin Media Music Awards»-ի երկու և «NRJ Music Awards»-ի մեկ անվանակարգերում։ Թեև պրոմոն թույլ էր, բայց ալբոմը վաճառվեց 800 000 օրինակով՝ դառնալով ոսկե Բելգիայում, Ռուսաստանում, Սինգապուրում, Ճապոնիայում և Մեծ Բրիտանիայում, իսկ Իռլանդիայում ալբոմը վաստակեց պլատինի կարգավիճակ։
Դեկտեմբերի 3-ին ԱՄՆ-ի ռադիոյում սկսվեց «Dynamite» երգի շրջանառությունը, իսկ հունվարի 14-ին՝ ռուսական ռադիոյում։ Առանց պրոմոյի և պաշտոնական թողարկման երգը ռուսական ամփոփիչ շքերթում զբաղեցրեց 146-րդ հորիզոնականը, իսկ ԱՄՆ-ի Billboard Hot Digital Songs շքերթում՝ 132-րդ հորիզոնականը ։
Այդ տարվա ընթացքում ձայնագրվեց «Falling in Love Again (Can’t Help It)» երգի քավեր տարբերակը՝ դառնալով «Վրիժառու» ֆիլմի սաունդթրեքը։
2009 թվականին Իսրայելում սկսվեց «Christina Aguilera» օծանելիքի պրոմոակցիան։ Հիմնվելով «Երբեմն դա այն ամենն է, ինչ պետք է կրել» կարգախոսի վրա՝ պետք էր գտնել որևէ գովազդային ընկերություն, որը կխրախուսեր գնորդներին ձեռք բերել Քրիստինայի նոր օծանելիքը։
2010․ «Bionic» և «Burlesque»
Ագիլերայի չորրորդ ստուդիական «Bionic» ալբոմը թողարկվել է 2010 թվականի հունիսի 8-ին։ Ալբոմի վրա աշխատել են Թրիքի Ստյուարտը, Սեմյուել Դիքսոնը, Polow da Don-ը, Le Tigre-ը, Switch-ը և Էսթեր Դինը։ Ալբոմում ներկայացված երգերը գրել են Սեմ Էնդիկոտտը, Սիան, Քլոդ Քելլին, Լինդա Փերրին և կատարվել են M.I.A.-ի, Սանտիգոլդի, Նիքի Մինաժի, Peaches-ի հետ համատեղ ։ Ալբոմից թողարկվեց երկու սինգլ՝ «Not Myself Tonight» և «You Lost Me», որոնք զբաղեցրին առաջին հորիզոնականը Hot Dance Club Songs-ում, սակայն գլխավոր շքերթներում հաջողություն չունեցան ։
Ալբոմը քննադատների կողմից արժանացավ տարբեր գնահատականների և չունեցավ առևտրային հաջողություն․ 2010 թվականի դեկտեմբերին վաճառքը կազմեց ընդամենը 250 000 օրինակ ։
Ալբոմի շրջագայությունը նախ հետաձգվեց մինչև 2011 թվականի ամառը, այնուհետև ամբողջովին չեղյալ հայտարարվեց «փորձի բացակայության պատճառով»։ «You Lost Me»-ն դարձավ Քրիստինայի առաջին սինգլը, որը չհայտնվեց Billboard Hot 100 շքերթում, իսկ «Bionic»-ը՝ առաջին ալբոմը, որը չառաջադրվեց «Գրեմմի»-ի ։
2010 թվականի նոյեմբերի 22-ին թողարկվեց «Ծաղրանկար» ֆիլմի սաունդթրեքների սկավառակը՝ «Burlesque: Original Motion Picture Soundtrack» անվամբ ։ Սկավառակում ընդգրկված է 10 երգ, որոնցից երկուսը կատարում է Շերը, իսկ մնացած ութը՝ Ագիլերան։ Ալբոմում բնօրինակ երգերի թվում ներկայացվում են նաև Էտա Ջեյմսի «Somethings Got a Hold On Me» և «Tough Lover» երգերի քավեր տարբերակները։ Ալբոմի առաջին սինգլը «Express» երգն է։ Ալբոմի առաջխաղացման նպատակով Ագիլերան տարբեր հեռուստաշոուներում կատարել է «Somethings Got a Hold On Me», «Express», «Show Me How You Burlesque» և «Bound to You» երգերը։
2012-2015: «Lotus»
Ագիլերայի յոթերորդ ստուդիական ալբոմը՝ «Lotus»-ը, թողարկվել է 2012 թվականի նոյեմբերի 13-ին։ Ալբոմի պրոդյուսերներն էին Մաքս Մարտինը, Սթիվ Ռոբսոնը և այլք։ Ալբոմը ցածր գնահատականների արժանացավ քննադատների կողմից։ «Lotus»-ը մեկնարկեց Billboard 200-ի 7-րդ հորիզոնականից։ ԱՄՆ-ում ալբոմը վաճառվեց 182 000 օրինակով, իսկ համաշխարհային վաճառքը կազմեց 250 000 օրինակ։ Առաջին սինգլը՝ «Your Body»-ն, մեկնարկեց Billboard Hot 100-ի 34-րդ հորիզոնականից։ 2012 դեկտեմբերի 4-ին Ամերիկայի ռադիոյում լեյբլը ներկայացրեց երկրորդ սինգլը՝ «Just a Fool»՝ ձայնագրված Բլեյք Շելթոնի հետ միասին։ Սինգլը ամերիկյան Billboard Hot 100-ում հասավ մինչև 71-րդ հորիզոնական, իսկ Canadian Hot 100-ում՝ 37-րդ հորիզոնական։ Երգի հիման վրա տեսահոլովակ չնկարահանվեց։ Սինգլի համաշխարհային վաճառքը գերազանցեց 1 200 000 օրինակի սահմանը ։
2012 թվականին Քրիստինան արժանացավ երկու մրցանակի բարեգործության մեջ ունեցած ավանդի համար․
2013 թվականը Ագիլերայի համար սկսվեց «People's Choice Awards» մրցանակի ստացմամբ՝ «Ազգի ձայն․ հատուկ նվաճումների համար» անվանակարգում։ Արարողության ժամանակ նա հանդես եկավ իր նոր ալբոմի «Blank Page» երգով։ Հունվարի 18-ին թողարկվեց Պիտբուլի «Feel This Moment» սինգլը, որի ձայնագրությանն իր մասնակցությունն ունեցավ Քրիստինան։ Հետագայում սինգլը ստացավ պլատինե կարգավիճակ և վաճառվեց ավելի քան 2 800 000 օրինակով։ «Billboard Hot 100» շքերթում այն զբաղեցրեց 8-րդ հորիզոնականը։
Անհայտ պատճառներով Քրիստինան դադարեցրեց իր «Lotus» ալբոմի տարածումը և անհետացավ հանրության տեսադաշտից։
Մայիսի 8-ին թողարկեց զուգերգ իսպաներենով։ Միգել Հալլարդոյի «Hoy Tengo Ganas DeTi» հիթի քավեր տարբերակը Քրիստինայի և Ալեխանդրո Ֆերնանդեսի կատարմամբ օգտագործվել է մեքսիկական «La Tempestad» սերիալի համար։ Երգը Մեքսիկայում ստացել է պլատինե կարգավիճակ ։
Աշնանը Քրիստինան ներկայացրեց իր նոր՝ «Unforgettable» օծանելիքը։ Այն արևելյան ծաղկամրգային բույր է՝ նախատեսված կանանց համար։ Քննադատները այն արժանացրել են դրական գնահատանքի։
Հոկտեմբերի 1-ին RCA-ը թողարկեց «The Hunger Games - Catching Fire» ֆիլմի «We Remain» սաունդթրեքը՝ ձայնագրված Քրիստինա Ագիլերայի կողմից։
Նոյեմբերի 4-ին ամերիկյան «The Voice» շոուի ժամանակ կայացավ ևս մեկ պրեմիերա․ «A Great Big World» խումբը Քրիստինայի հետ համագործակցելու արդյունքում վերաձայնագրեց իր «Say Something» սինգլը։ Երգը հասավ «Billboard Hot 100»-ի 4-րդ հորիզոնականին և ստացավ պլատինե կարգավիճակ՝ ամբողջ աշխարհում ունենալով ավելի քան 2 500 000 օրինակի վաճառք ։ Դեկտեմբերի 17-ին՝ ամերիկյան «The Voice» շոուի հինգերորդ եթերաշրջանի եզրափակչում, Քրիստինան միացավ Լեդի Գագային՝ իրականացնելու «Do What U Want» երգը։ Այդ կերպ երգչուհիները վերջ դրեցին իրենց թշնամության մասին լուրերին։ Գագան խոստովանեց, որ երկար ժամանակ է, ինչ երկրպագում է Քրիստինային։
2015 թվականի փետրվարի 8-ին Քրիստինա Ագիլերան և «A Great Big World» խումբը «Say Something» երգի համար արժանացել են «Գրեմմի»-ի՝ «Զուգերգով կամ խմբի հետ լավագույն փոփ կատարում» անվանակարգում ։
2018․ Liberation
2018 թվականի հունիսի 15-ին Ագիլերան թողարկեց իր 8-րդ ստուդիական ալբոմը՝ «Liberation»-ը ։
Գործունեություն կինոյում և հեռուստատեսությունում
Ի տարբերություն փոփ երաժշտության ոլորտի իր գործընկերների (Բրիթնի Սփիրս, Ջեսսիկա Սիմփսոն)՝ Քրիստինա Ագիլերան մինչև 2009 թվականը չի նկարահանվել ֆիլմում։ Նա էպիզոդիկ դերով հանդես է եկել «Բևերլի-Հիլլզ, 90210» հեռուստատեսային սերիալի սերիաներից մեկում, 2004 թվականին եղել է «Շաբաթ երեկոյան ուղիղ եթերում» հեռուստատեսային շոուի թողարկումներից մեկի հաղորդավարուհին, ինչպես նաև հնչյունավորել է «Ստորջրյա եղբայրություն» մուլտֆիլմի կերպարներից մեկին։
2009 թվականի նոյեմբերին սկսվեցին Քրիստինա Ագիլերայի մասնակցությամբ «Ծաղրանկար» ֆիլմի նկարահանումները, որտեղ նա մարմնավորում էր գլխավոր հերոսներից մեկին։ Ֆիլմը պատմում է հիանալի ձայնով օժտված գավառական հավակնոտ մի աղջկա մասին, որն ուղևորվում է Լոս Անջելես՝ հաջողություն որոնելու։ Ֆիլմում նկարահանվել է նաև Շերը։ «Ծաղրանկար» ֆիլմի պրեմիերան կայացել է 2010 թվականին։ Այդ աշխատանքը Քրիստինայի առաջին գլխավոր դերն էր մեծ էկրաններին։
2011 թվականի ապրիլի վերջին «NBC» հեռուստաալիքով մեկնարկեց նոր նախագիծ՝ «The Voice» («Ձայնը»), որտեղ Քրիստինան Ադամ Լևինի, Բլեյք Շելթոնի, Սի Լո Գրինի հետ միասին հանդես եկավ ժյուրիի և խորհրդատուի, ինչպես նաև վոկալի մարզչի դերում։ 2012 թվականի դեկտեմբերին՝ երրորդ եթերաշրջանից հետո, երգչուհին ցանկություն հայտնեց լքել շոուն։ Մեկ եթերաշրջան հանգստանալուց հետո հինգերորդ եթերաշրջանում Ագիլերան հայտարարեց իր վերադարձի մասին, իսկ մինչ այդ նրան փոխարինել էր Շակիրան։
2015 թվականին երգչուհին Ջեյնի դերով նկարահանվեց «Նեշվիլ» սերիալում ։
Անձնական կյանք
2005-2011 թվականներին Քրիստինան ամուսնացած է եղել երաժշտական մարքեթինգի աշխատող Ջորդան Բրեթմանի հետ ։ Այդ ամուսնությունից Ագիլերան լույս աշխարհ է բերել առաջնեկ որդուն՝ Մաքս Լայրոն Բրեթմենին (ծնված՝ 12․01․2008) ։
2010 թվականից Քրիստինան փաստացի ամուսնացած է Մեթթյու Ռաթլերի հետ, որի հետ նա նշանադրվել է 2014 թվականի փետրվարի 14-ին։ Այդ ամուսնությունից Ագիլերան լույս աշխարհ է բերել իր երկրորդ երեխային՝ դուստր Սամմեր Ռեյն Ռաթլերին (ծնված՝ 16․08․2014) ։
Ագիլերան և դերասանուհի, երգչուհի Բրիտանի Մերֆին (1977-2009) եղել են մտերիմ ընկերուհիներ․ Բրիտանին մահացել է 2009 թվականի դեկտեմբերին ։
Ապրանքանիշ
2007 թվականին Քրիստինա Ագիլերան թողարկեց իր առաջին համանուն օծանելիքը՝ «Christina Aguilera»։ 2008 թվականին թողարկվեց երգչուհու հաջորդ օծանելիքը՝ «Inspire» («Ոգեշնչում»)։ 2009 թվականին Ագիլերան թողարկեց «Christina Aguilera by Night» օծանելիքը։ 2010 թվականին սկսվեց «Christina Aguilera Royal Desire» օծանելիքի վաճառքը։ Իսկ 2011 թվականին թողարկվեց երգչուհու հինգերորդ օծանելիքը՝ «Secret Potion»։ 2012 թվականի հոկտեմբերի 1-ից սկսվեց «Red Sin» («Կարմիր մեղք») օծանելիքի վաճառքը, իսկ 2013 թվականին թողարկվեց «Unforgettable» («Անմոռանալի») օծանելիքը։ 2014 թվականի սեպտեմբերին թողարկեց «Woman» օծանելիքը։ 2017 թվականի փետրվարի վերջին Քրիստինան թողարկեց նոր «Glam X» օծանելիքը ։
Դաջվածքներ
Դաջվածքն արվել է 2001 թվականի սեպտեմբերին և համարվում է կելտական ձևերից մեկը․ խորհրդանշում է հավերժական ընկերություն և սեր։
Դաջվածքն արվել է 2001 թվականին․ նվիրվել է Խորխե Սանթոսին՝ ի նշան նրանց ամուր հարաբերությունների։ Դիզայնը որոշել է Խորխեի հետ միասին ։
Դաջվածքն արվել է 2002 թվականին։ Այն Քրիստինայի անվան կրճատ տարբերակն էր «Stripped» ալբոմի թողարկման ժամանակ։ Գրված է շեղագիր ձեռագիր տառերով ։
Դաջվածքն արվել է 2003 թվականի հունիսի 2-ին՝ «The Stripped Tour» շրջագայության մեկնարկից առաջ, երբ նոր էին սկսվել Քրիստինայի և Ջորդան Բրեթմենի հարաբերությունները։ Դաջվածքը գրված է երկու լեզվով՝ իսպաներենով և եբրայերենով։ Իսպաներենով կարմիր գույնով գրված է «Te Amo Siempre» («Սիրում եմ քեզ միշտ»)։ Եբրայերենով կենտրոնում գրված են Ջորդանի անվանատառերը։ Քանի որ եբրայերենում չկա «J» տառը, դրա փոխարեն օգտագործվել է «Yud»-ը (Y), իսկ «B»-ն փոխարինվել է «Bet»-ով (B) տառով ։
Դաջվածքն արվել է 2005 թվականին՝ իբրև հարսանեկան նվեր Ջորդան Բրեթմենին։ Եբրայերենով գրված է «אני לדודי ודודי לי», որը նշանակում է «Ես պատկանում եմ իմ սիրելիին, իսկ իմ սիրելին՝ ինձ»։ Արտահայտությունը մեջբերում է «Երգ երգոց»-ից։ Գրվածի տակ դաջված են Ջորդանի անվանատառերը՝ «JB» ։
Արտաքին հղումներ
Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի պրոդյուսերներ Կատեգորիա:«Գրեմմի» մրցանակի դափնեկիրներ Կատեգորիա:Հոլիվուդյան փառքի ծառուղի Կատեգորիա:Ամերիկացի երգչուհիներ Կատեգորիա:Ամերիկացի երաժշտական պրոդյուսերներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի մոդելներ Կատեգորիա:Ամերիկացի պարուհիներ Կատեգորիա:Ամերիկացի սոպրանոներ Կատեգորիա:20-րդ դարի կանայք Կատեգորիա:21-րդ դարի կանայք Կատեգորիա:ԼԳԲՏ իրավունքների ակտիվիստներ Կատեգորիա:Ամերիկացի հեռուստատեսային դեմքեր Կատեգորիա:Ամերիկացի փոփ երգչուհիներ Կատեգորիա:21-րդ դարի երգիչներ և երգչուհիներ Կատեգորիա:Ֆեմինիստ երաժիշտներ Կատեգորիա:Դերասանուհիներ այբբենական կարգով Կատեգորիա:RCA Records-ի արտիստներ Կատեգորիա:20-րդ դարի ամերիկացի երգչուհիներ Կատեգորիա:21-րդ դարի ամերիկացի դերասանուհիներ Կատեգորիա:Brit Awards մրցանակի դափնեկիրներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի փոփ երգիչներ Կատեգորիա:Ամերիկացի երեխա դերասանուհիներ
(2456) Պալամեդես
(2456) Պալամեդես (Palamedes), աստերոիդ Յուպիտերի տրոյացիներից։ Հայտնաբերվել է 1966 թվականի հունվարի 30-ին Մանուշակագույն լեռան աստղադիտարանի կողմից Նանկինում ։
Միջին հեռավորությունը Արեգակից կազմում է 5,129428 ա. մ., առավելագույնը մոտենում է 4,7436 ա. մ. հեռավորության վրա և հեռանում 5,5153 ա. մ., իսկ Երկրի ուղեծրին Պալամեդես աստերոիդը նվազագույնը մոտենում է 3,7929 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 4243,28 երկրային օրվա ընթացքում, իր ուղեծրով շարժվելով միջինում 0,08484 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,91° անկյուն։
Արտաքին հղումներ
Կատեգորիա:1966 թվականին հայտնաբերված աստղագիտական մարմիններ Կատեգորիա:Մանուշակագույն լեռան աստղադիտարանի կողմից հայտնաբերված աստերոիդներ Կատեգորիա:Յուպիտերի տրոյացի աստերոիդներ
Սեքեզ
Սեքեզ (, Seqiz, سەقز), քաղաք Իրանի արևմուտքում՝ Քուրդիստանի նահանգում։ Սեքեզ շեհրեստանի վարչական կենտրոնը։ Բնակչության թվով նահանգի երկրորդ քաղաքը ։
Աշխարհագրություն և կլիմա
Քաղաքը գտնվում է Քուրդիստանի հյուսիսարևմտյան մասում, լեռնային տեղանքում, ծովի մակարդակից 1479 մետր բարձրության վրա ։
Սեկեզը գտնվում է Սանանդաջից՝ նահանգի վարչական կենտրոնից մոտ 120 կմ հյուսիս-արևմուտք և Թեհրանից՝ երկրի մայրաքաղաքից, 450 կմ արևմուտք։ Քաղաքի կլիման պայմանավորված է լեռնային տեղանքով և բնորոշվում է ցուրտ ձյունառատ ձմռան և չոր շոգ ամռան հերթագայությամբ։ Տարեկան միջին տեղումների քանակը 500 մմ է։ Այստեղ գրանցվել է Իրանի համար ամենացածր օդի ջերմաստիճանի ցուցանիշը՝ −36 °C ։
Բնակչություն
Բնակչությունը՝, ազգային կազմում գերակշռում են քրդերը (սորանի լեզվի կրողները)։
Տեսարժան վայրեր
Սեքեզի մերձակայքը իրենից ներկայացնում է գեղատեսիլ բնական լանշաֆտներ՝ անտառներ և լեռնային մարգագետիններ ։ Անտառազանգվածները, որոնք զբաղեցնում են մոտ 7000 հա մակերես Սեքեզի և Բուկանի միջև, հանգստի գոտի են և անտառավերականգնման բազա։ Նաև քաղաքից մի քիչ հեռու կան մի քանի պատմամշակութային հուշարձաններ։ Մայրուղուց, որը Սեքեզն ու Դիվանդարեն կապում է իրար, 20 կմ հյուսիս գտնվում է Կարաֆտու քարանձավը, որտեղ Պարթևստանի դարաշրջանում գտնվել է Հերակլեսի տաճարը ։ 42 կմ դեպի հյուսիս-արևելք գտնվում են Զևիյե ամրության փլատակները , որոնք պատահաբար բացահայտվել են 1947 թվականին։ Ամրության շինարարությունը վերաբերում է մթ․ա․ 900 թվականին, այսինքն այստեղ Մարաստանի տիրապետության ժամանակաշրջանին։
Ծանոթագրություններ
Կատեգորիա:Իրանի քաղաքներ Կատեգորիա:Բնակավայրեր այբբենական կարգով Կատեգորիա:Քրդաբնակ տարածաշրջաններ Կատեգորիա:Պատմական քաղաքներ
Լաբա
Ծանոթագրություններ
Կատեգորիա:Ռուսաստանի գետեր Կատեգորիա:Ադըղեայի գետեր
Չիչա
Անվանում
Չիչա խմել են դեռ հին ժամանակներից՝ Ինկերի կայսրության ժամանակ, ըմպելիքը ստանում էին տարբեր բույսերի բերանային հեղուկի խմորման   միջոցով։ Այստեղից էլ առաջացել է չիչայի հումորային անվանումը՝«թքած գարեջուր»  (Spuckebier): Խմիչքի անվան գիտական ստուգաբանությունը այդքան էլ պարզ չէ։ Իսպաներենի արքայական ակադեմիայի տվյալներով «չիչա» առաջացել է chichab բառից, որը նշանակում է «եգիպտացորեն» Գունա ցեղի լեզվում։ Այլ աղբյուրների համաձայն անվան վրա ազդել է ացտեկների chichiatl բառը, որը նշանակում է «թափառող ջուր».Կեչուա լեզվում ըմպելիքը կոչվում է aqha : Իսպանացիները Ամերիկայում հայտանաբերած խմորումով բոլոր ըմպելիքները կոչում էին չիչա, եթե նույնիսկ նրանք տարբերվում էին իրենց բաղադրիչներով։
Տարածվածություն և պատրաստում
Ինկերը չիչա պատրատում էին եգիպտացորենի ցողուններից (Jora или Wiñapu), ինչպես նաև կինոայից, թթվառվույտից և պերուական պղպեղից։
Խիվարո և Ամազոնի դաշտավայրի այլ ցեղեր չիչա պատրաստում էին մանիոկայից կամ դեղձի արմավենու պտուղներից, որոնք սկզբում մի քիչ եփում էին, փափկեցնում, հետո ծզմում և լցնում կաթսայի մեջ, ավելացնում էին ոչ շատ քանակությամբ ջուր՝ խառնելով մրգային զանգվածը ձեռքով. խմորում էին առնվազն մեկ օր։ Ավանդական չիչան պահում էին ներսից փորված շշադդումի պտուղների մեջ։
Լիմոնադի նման ոչ ալկոհոլային ըմպելիքը պատրաստվում է եփած մանուշակագույն եգիպտացորենից, որին ավելացնում են շաքար, անանասի և սերկևիլի կեղև,համեմունքներ՝ դարչին և մեխակ, ինչպես նաւ լայմի հյութ։
Վենեսուելայում լայն տարածում ունի բրնձի չիչան։ Դրա ոչ ալկոհոլային տարբերակը՝ զովացուցիչ ըմպելիքը, պատրաստվում է ջրով, կաթով և դարչինով. հիշեցնում է կոկտեյլ և վաճառվում է փողոցում։
Չիլիում, հատկապես կենտրոնական մասում, չիչան պատրաստվում է խնձորի խմորումից։ Ըմպելիքը նման է սիդրի և հատուկ հանրաճանաչություն ունի ազգային  աշնանային տոների ժամանակ։ Չիչան Կուրակավիում արտադրվում է խաղողից։
Գրականություն
Կատեգորիա:Ալկոհոլային խմիչքներ
Ռուդնյա-Օզերյանսկայա
Ռուդնյա-Օզերյանսկայա (Рудня-Озерянська), գյուղ Ուկրաինայի Ժիտոմիրի մարզի Օլևսկի շրջանում։ Հիմնադրվել է 1919 թվականին։
2001 թվականի տվյալներով Ռուդնյա-Օզերյանսկայա գյուղում բնակվում էր 223 մարդ։ Բնակավայրը զբաղեցնում է 1,12 կմ² տարածք։ Բնակչության խտությունը կազմում էր 199,11 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Օլևսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1919 թվականին հիմնադրված բնակավայրեր
Հրդեհներ (ֆիլմ)
«Հրդեհներ» (Incendies), ռեժիսոր Դենի Վիլնյովի կինոնկարը, որը էկրան է բարձրացել 2010 թվականին։ Ֆիլմը հիմնված է Վաժդի Մուավադի համանուն պիեսի, ինչպես նաև մասամբ Սուհա Բեշարայի ինքնակենսագրության վրա։
Դիպաշար
Ժաննան և Սիմոնը երկվորյակներ են, Նավալ Մարվանի զավակները, որը երկար տարիներ առաջ թողել էիր հայրենիքը Մերձավոր արևելքում այտեղ ծագած պատերազմի պատճառով (ամենայն հավանականությամբ Լիբանանը Լիբանանի քաղաքացիական պատերազմի ժամանակ)։ Մոր մահից հետո զավակները պետք է կատարեին նրա վերջին կամքը՝ գտնել իրենց հորը, որին մահացած էին կարծում, և եղբորը, որի գոյության մասին կասկած իսկ չունեին։ Սիմոնն սկզբում չի ցանկանում զբաղվել դրանով, այդ իսկ պատճառով Ժաննան է առաջինն ուղևորվում մոր հայրենիք, որպեսզի վկայություններ փնտրի նրա անցյալի մասին։ Աստիճանաբար նրա համար բացահայտվում է Նավալ Մարվանի մասին սարսափելի ճշմարտությունը։
Քննադատություն
Rotten Tomatoes կայքում ֆիլմն ունի 92 % ցուցանիշ՝ հիմնված 120 գրաքննությունների վրա՝ միջինը 7,9/10 միավորով ։ Metacritic կայքում ֆիլմի ցուցանիշը 100-ից 80 է՝ հիմնված 42 գրաքննության վրա ։
Անտառհատում
Անտառհատում, անտառի աճեցման վերջնական փուլը՝ ծառերի հատման և անտառից դուրսբերման գործընթացը։ Ելնելով ծառերի տարիքից, ծառուտի հասակային փուլից, վիճակից, հատման նպատակից՝ կարող են հատվել առանձին ծառեր, ծառերի խումբ կամ առանձին անտառամասեր՝ պահպանելով անտառի բնապահպանական հատկությունները։ Տարբերում են անտառների հետևյալ տեսակները՝ գլխավոր օգտագործման, խնամքի (միջանկյալ օգտագործման), սանիտարական, վերականգնողական և այլ հատումներ։
Գլխավոր օգտագործման անտառհատումներ
Գլխավոր օգտագործման անտառհատումները կատարվում են հասուն ծառուտներում, այն հաշվով, որ միշտ ապահովվի սերմնային բնական վերականգնումը։ Գլխավոր օգտագործման անտառհատումները լինում են.
Տարբերում են հավասարաչափ աստիճան, (ծառուտը հատում են 2-4 փուլով՝ հաջորդաբար նոսրացնելով այն 1 հասակային դասի ընթացքում, հաշվի առնելով ծառատեսակի հատկությունները, մատղաշի առկայությունը և անտառի տիպը) և խմբային աստիճան, (ծառերը հատում են որոշակի խմբերով) անտառհատումներ։
Խնամքի անտառհատումներ
Խնամքի (միջանկյալ օգտագործման) հատումները կատարվում են ձողանային և հասունացող ծառուտներում։ Այս դեպքում պարբերաբար հատվում են թերաճ, չորացած, հրդեհախանձ, ոչ ցանկալի, արժեքավոր և անտառկազմող ծառատեսակների աճմանը խանգարող ծառերը, ինչպես նաև կարգավորվում է հասակային տվյալ փուլում միավոր տարածքում ծառերի քանակը։ Խնամքի անտառհատումները բարելավում են անտառի կազմը, ծառաբների ձևը, բնափայտի որակը, կրճատում բնափայտի հասունացման ժամանակաշրջանը, մեծացնում 1 հա֊ից ստացվող փայտանյութի ծավալը։
Սանիտարական անտառհատումներ
Սանիտարական անտառհատումները կատարվում են անտառների սանիտարական վիճակի բարելավման, վնասատուներից և հիվանդություններից կենսունակությունը կորցրած կամ ցցաչոր, չորացած և քամահար ծառերի ոչնչացման նպատակով։ Սանիտարական հատումները լինում են ընտրովի (հատվում են հասակային բոլոր դասերի ցցաչոր, չորացած, վնասատուներից ու հիվանդություններից կենսունակությունը կորցրած առանձին ծառեր) և համատարած (հատվում են ամբողջական ծառուտներ և տնկարկներ)։
Վերականգնողական անտառհատումներ
Վերականգնողական անտառհատումները կատարվում են հասուն և գերհասուն ծառուտներում, բնական միջավայրի բարելավման, սերմնային բնական վերականգնման կամ տեղի ունեցող տեսակային ոչ ցանկալի փոփոխության կանխման նպատակով։
Այլ անտառհատումներ
Այլ հատումներ կատարվում են անտառային տարածքների մաքրման, անտառային ճանապարհների կառուցման, անտառային տնտեսության վարման հետ չկապված օրենքով սահմանված աշխատանքների կատարման նպատակներով։
Հայաստանում անտառհատումների ծավալներն ու ժամկետները (ըստ առանձին անտառտնտեսությունների) որոշում է «Հայանտառ» կազմակերպությունը։
Կատեգորիա:Անտառտնտեսություն
Ստևո Նիկոլիչ
Ակումբային կարիերա
2004 թվականին նա վերադարձել է Բոսնիա՝ պայմանագիր ստորագրելով գավաթի գործող գավաթակիր «Մոդրիչայի» հետ։ Նա այնտեղ խաղացել է մինչև 2008 թվականը, երբ տեղափոխվել է ռումինական «Օցելուլ»։ 2010 թվականին նա պայմանագիր է կնքել Բանյա Լուկայի «Բորացի» հետ, որի հետ նվաճել է Բոսնիայի չեմպիոնի կոչումը։ Բոսնիայում մեկ մրցաշրջան խաղալուց հետո նա տեղափոխվել է հունգարական «Դեբրեցեն» ։
Դրանից հետո Նիկոլիչը խաղացել է ևս մի քանի ակումբում. 2014-2016՝ «Զրինսկի» (Մոստար), 2016-2017՝ «Ժելեզնիչար» (Սարաևո), 2018-2019՝ «Չելիկ» (Զենիցա), 2019-2020՝ «Ժարկովո» (Բելգրադ), 2020-2021՝ «Բրոդարաց» (Բելգրադ), իսկ 2021 թվականի հունվարից խաղում է սերբական «Եդինստվո» (Սուրչին) ակումբում ։
Նվաճումներ
Բոսնիա և Հերցեգովինայի քառակի չեմպիոն է «Մոդրիչայի», «Բորացի» և «Զրինսկիի» (2 անգամ) կազմում։ Հունգարիայի չեմպիոն և կրկնակի գավաթակիր է «Դեբրեցենի» կազմում ։ Դարձել է 2006/2007 մրցաշրջանի Բոսնիայի առաջնության լավագույն ռմբարկու (19 գոլ) ։
Միջազգային կարիերա
Նորամուտը Բոսնիա և Հերցեգովինայի ազգային հավաքականում Ստևո Նիկոլիչը նշել է 2008 թվականի հունվարի 30-ին` Ճապոնիայի ազգային հավաքականի հետ ընկերական խաղում։ Նույն թվականի հունիսի 1-ին իր միակ գոլը նա խփել է Ադրբեջանի հավաքականի հետ ընկերական խաղում։ Ազգային հավաքականում այլևս չի խաղացել ։
Արտաքին հղումներ
Կատեգորիա:Բոսնիա և Հերցեգովինայի հավաքականի ֆուտբոլիստներ Կատեգորիա:Բոսնիա և Հերցեգովինայի ֆուտբոլիստներ Կատեգորիա:Անձինք այբբենական կարգով Կատեգորիա:Ապրող անձինք Կատեգորիա:Զրինսկի Մոստարի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Դեբրեցենի ֆուտբոլիստներ Կատեգորիա:Ժելեզնիչարի ֆուտբոլիստներ Կատեգորիա:Եդինստվոյի ֆուտբոլիստներ Կատեգորիա:Օցելուլի ֆուտբոլիստներ Կատեգորիա:Մոդրիչայի ֆուտբոլիստներ Կատեգորիա:Ժարկովոյի ֆուտբոլիստներ
2022 թվականի ապրիլին մահացածներ
Այս ցանկը պարունակում է այն անձանց ցուցակը, որոնք (տես՝ Վիքիպեդիա:Նշանակալիություն (մարդիկ)), ովքեր մահացել են 2022 թվականի ապրիլին։
Ծանոթագրություններ
Կատեգորիա:2022 մահեր
Նեվիկ
Նեվիկ, գյուղ Արևմտյան Հայաստանում, Բիթլիսի վիլայեթի Մշո գավառում ։ Գտնվում էր Մուշ քաղաքից հյուսիս՝ Արածանիի աջ կողմից Նևիկ գետի հովտում։
Պատմություն
Գյուղը հիմնադրվել է գետի ձախ կողմում գտնվող լքված ու ամայի Նեվիկ գյուղի բնակիչների կողմից՝ XX դարի սկզբին։
Բնակչություն
XX դարի սկզբին ուներ 15 տուն հայ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Շչեդրովկա (Չերտկովսկի շրջան)
Շչեդրովկա (Щедровка), գյուղ Ռուսաստանի Ռոստովի մարզի Չերտկովսկի շրջանում։ Շչեդրովսկի գյուղական համայնքի վարչական կենտրոնն է։
Կատեգորիա:Ռոստովի մարզի Չերտկովսկի շրջանի բնակավայրեր Կատեգորիա:Ռուսաստանի գյուղեր
Էդուարդ Ֆիլիպ
Էդուարդ Ֆիլիպ (Édouard Charles Philippe, ), ֆրանսիացի քաղաքական գործիչ, Ֆրանսիայի Ազգային ժողովի պատգամավոր, Գավր քաղաքի քաղաքապետ (2010-2017), Ֆրանսիայի վարչապետ 2017 թվականի մայիսի 15-ից։
Կենսագրություն
Ծնվել է 1970 թվականի նոյեմբերի 11-ին Ռուանում (Պրիմորսկի Սենի դեպարտամենտ)։ 1992 թվականին ավարտել է Փարիզի քաղաքական հետազոտությունների ինստիտուտը («Sciences Po»), 1996 թվականին՝ Վարչակազմի ազգային դպրոցը։ Աշխատանքային գործունեությունը սկսել է Ֆրանսիայի պետական խորհրդում, որտեղ զբաղվել է պետական գնումներով։
Դեռևս Sciences Po-ում սովորելու ժամանակ Էդուարդ Ֆիլիպը միացել է Սոցիալիստական կուսակցությանը և մասնակցել այն ժամանակվա վարչապետ Միշել Ռոքարի քաղաքական արշավին։ Հետո քաղաքական հայացքները դեպի աջ շարժվեցին։ 2001 թվականին ներառվել է Անտուան Ռյուֆենաշի աջ ցուցակում Հավրայի մունիցիպալ ընտրություններում և ցուցակի հաղթանակից հետո զբաղեցրել է փոխքաղաքապետերից մեկի պաշտոնը։ 2002 թվականին առաջին անգամ փորձել է առաջադրվել Ֆրանսիայի Ազգային ժողովում 8-րդ ընտրատարածքի համար, սակայն անհաջողության է մատնվել։ Նույն թվականին Ալեն Ժյուպեի հրավերով ակտիվ մասնակցություն է ունեցել Ժողովրդական շարժման միություն կուսակցության ստեղծմանը։
2004 թվականին Ժյուպեն ստիպված էր պաշտոնաթող լինել ազգային անվտանգության խորհրդի նախագահի պաշտոնից անձնակազմի կեղծ վարձույթի հետ կապված սկանդալի պատճառով և Ֆիլիպը, որը շարժման ծառայությունների գլխավոր տնօրենն էր, նույնպես պաշտոնաթող է եղել՝ իրավաբանական պրակտիկայով զբաղվելով փաստաբանական բյուրոյում։ 2007 թվականին, երբ Ժյուպեն մեկ ամսով ստացավ բնապահպանության նախարարի պորտֆելը, Ֆիլիպն աշխատում էր նրա գրասենյակում, սակայն պարտություն կրեց իր օկրուգում խորհրդարանական ընտրություններում և զրկվեց Ֆիյոնի երկրորդ կառավարության պորտֆելից։ Այդ կապակցությամբ Ֆիլիպը կրկին կորցրել է աշխատանքը պետական ծառայությունում և 2007-2010 թվականներին եղել է Areva էներգետիկ ընկերության տնօրենների խորհրդում ։
2008 թվականին Էդուարդ Ֆիլիպն ընտրվել է ծովափնյա Սեն դեպարտամենտի Գլխավոր խորհրդի անդամ Գավր-5 կանտոնից։ Նույն թվականին կրկին նշանակվել է Հավրայի փոխքաղաքապետ, պատասխանատու էր նավահանգստի տնտեսական զարգացման և աշխատանքի, զբաղվածության, մասնագիտական պատրաստվածության, կրթության և միջազգային հարաբերությունների համար։ 2009 թվականին քաղաքաշինության, քաղաքային ենթակառուցվածքների և նավահանգստի զարգացման հարցերով փոխքաղաքապետ է դարձել։ Անտուան Ռյուֆենաշի հրաժարականից հետո 2010 թվականի հոկտեմբերի 24-ին ընտրվել է Գավրի քաղաքապետ։ 2007 թվականից Ֆրանսիայի Ազգային ժողովի պատգամավոր Ժան-Իվ Բեսելան եղել է Պրիմորսկի Սենա դեպարտամենտի 7-րդ ընտրատարածքի պատգամավոր։ Անզելի մահից հետո 2012 թվականի մարտին պաշտոնապես զբաղեցրել է նրա տեղը, բայց Ազգային ժողովի աշխատանքներին չի մասնակցել։ Նույն թվականի հունիսին կայացած հերթական ընտրություններում դարձել է 7-րդ ընտրատարածքի աջերի թեկնածու և ընտրվել պատգամավոր։ 2014 թվականի մարտին Էդուարդ Ֆիլիպի գլխավորած աջ ցուցակը հաղթել էր Հավրայի մունիցիպալ ընտրությունների 1-ին փուլում և պահպանել էր քաղաքապետի պաշտոնը։
2016 թվականին Ալենա Ժյուպեն ակտիվորեն աջակցում էր աջերի նախագահական փրայմերիզների նախապատրաստմանը։
Քաղաքական կարիերա
18.03.2001-15.03.2008՝ Հավր քաղաքի խորհրդի անդամ<br/ >29.03.2004-18.03.2008՝ Վերին Նորմանդիայի շրջանի խորհրդի անդամ<br/ >16.03.2008-ից՝ Հավր քաղաքի քաղաքապետ<br/ >17.03.2008-22.04.2012՝ ծովափնյա Սեն դեպարտամենտի Գլխավոր խորհրդի անդամ Գավր-5 կանտոնից<br/ >23.03.2012-ից՝ Ֆրանսիայի Ազգային ժողովի պատգամավոր՝ Պրիմորիեի Սեն դեպարտամենտի 7-րդ ընտրատարածքից
Վարչապետ
2017 թվականի մայիսի 15-ին Էմանուել Մակրոնի որոշմամբ նշանակվել է Ֆրանսիայի վարչապետ։
2017 թվականի հունիսի 11-ին և 18-ին տեղի ունեցան խորհրդարանական ընտրությունների երկու փուլեր, որոնց արդյունքում Ազգային ժողովում մեծամասնություն կազմող Սոցիալիստական կուսակցությունը ջախջախիչ պարտություն կրեց։
Հունիսի 19-ին նախագահ Մակրոնը Ֆիլիպին հանձնարարել էր ձևավորել նոր կառավարություն և հունիսի 21-ի երեկոյան հայտարարվել էր նրա կազմը։
2017 թվականի հոկտեմբերի 31-ին հանրապետականների քաղաքական բյուրոն որոշում է ընդունել կուսակցությունից հեռացնել գործող կառավարություն մտած անձանց, այդ թվում՝ Էդուարդ Ֆիլիպին ։
2018 թվականի հոկտեմբերի 3-ին Ֆիլիպը ձեռնամուխ է եղել ներքին գործերի նախարարի պարտականությունների կատարմանը Ժերար Կոլոնի հրաժարականից հետո (2018 թվականի հոկտեմբերի 16-ին ներքին գործերի նախարարի պաշտոնը ստացել է Քրիստոֆ Կաստաները) ։
Արտաքին հղումներ
Անձնական էջը Ֆրանսիայի Ազգային ժողովի կայքում
Կատեգորիա:Ֆրանսիայի վարչապետներ Կատեգորիա:Ֆրանսիայի բանակի սպաներ Կատեգորիա:Ֆրանսիայի քաղաքական գործիչներ
Կուզմինսկոե (գյուղ, Մելեուզովսկի շրջան)
Կուզմինսկոե (Кузьминское, Кузьминский), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 241 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Մելեուզովսկի շրջանի բնակավայրեր
Բակշտովո
Բակշտովո (Бакштово), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Բուկատինկա
Բուկատինկա (Букатинка), գյուղ Ուկրաինայի Վիննիցայի մարզի Չեռնևցիի շրջանում։ Հիմնադրվել է 1606 թվականին։
2001 թվականի տվյալներով Բուկատինկա գյուղում բնակվում էր 440 մարդ։ Բնակավայրը զբաղեցնում է 2157 կմ² տարածք։ Բնակչության խտությունը կազմում էր 203,99 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Չեռնևցիի շրջանի բնակավայրեր Կատեգորիա:Ուկրաինայի գյուղեր Կատեգորիա:1606 թվականին հիմնադրված բնակավայրեր
Կաստլ (Ամբերգ Զալցբախ)
Կաստլ (Ամբերգ Զալցբախ) (Kastl (Lauterachtal)), կոմունա Գերմանիայի Բավարիա երկրամասում։
Մտնում է Ամբերգ Զալցբախի շրջանի կազմի մեջ։ Բնակչությունը 2,395 մարդ (ըստ 2010 թվականի դեկտեմբերի 31-ի) ։ Տարածքը 37 կմ² է։ Պաշտոնական կոդ՝ 09625։
Արտաքին հղումներ
Կատեգորիա:Գերմանիայի քաղաքներ
Սեզոնային աֆեկտիվ խանգարում
Սեզոնային աֆեկտիվ խանգարում (ՍԱԽ) (seasonal affective disorder, SAD), աֆեկտիվ խանգարում, ռեկուրենտ դեպրեսիվ խանգարման մասնավոր դեպք, որը տեղի է ունենում էպիզոդիկորեն, արևի լույսի պակասի, ինչպես նաև աշնանը և ձմռանը մելատոնինի արտադրության ավելացման հետևանքով։ Ամռանը բնական ինսոլյացիայի բավարար մակարդակով, ախտանշանները լիովին ճնշվում են։
Հյուսիսային Ամերիկայում ՍԱԽ-ին բախվում է բնակչության մինչև 9,5%-ը, Եվրոպայում՝ բնակչության մինչև 4%-ը, իսկ Ռուսաստանում այդ ցուցանիշը կազմում է շուրջ 8%։
Պատմություն
«Ձմեռային դեպրեսիայի» ազդեցությունը սկսել է ուսումնասիրվել 1980-ական թվականներին, առաջին աշխատանքները հրապարակել է ամերիկացի հոգեբույժ Նորման Ռոզենտալը, որն իր հիվանդների մոտ անտարբերություն, կարոտ, անհանգստություն, մեղքի զգացողություն, քնի տևողության ավելացում, հետաքրքրությունների կորուստ և այլ ախտանիշներն է նկատել։ Միևնույն ժամանակ լույս է տեսնում ամերիկացի հոգեբույժ Ալֆրեդ Լևիի աշխատանքը , որը նկարագրում է «ձմեռային դեպրեսիայի» ախտանիշները և որպես դրանց առաջացման հիմնական պատճառ նշում է աշնանային և ձմեռային ժամանակաշրջաններում բնական լուսավորության անբավարար մակարդակը։ Նորվեգացի հոգեբույժ Անդրեաս Մագնուսոնը նույնպես հրապարակում է աշխատանքներ , որոնցում նա իր հիվանդների մոտ օրվա երկարության և հուզական վիճակի միջև հստակ կախվածություն է նշում։ Այս գիտնականների հետազոտությունները և փորձարկումները սկիզբ են դրել սեզոնային աֆեկտիվ խանգարման ուսումնասիրության խնդրին, որը հետագայում ներառվել է հիվանդությունների ցանկում և հիվանդությունների միջազգային դասակարգման համաձայն, ռեկուրենտ դեպրեսիվ խանգարման մասնավոր դեպք է։ Հիվանդության հիմնական պատճառը լուսավորության սեզոնային փոփոխությունն է։
Ախտանշաններ
Սեզոնային աֆեկտիվ խանգարումը (ՍԱԽ) բնութագրվում է հետևյալ հատկանիշներով․
Հիվանդության պատճառ
Գիտնականները ՍԱԽ-ի ուսումնասիրման մի քանի մոտեցումներ են առաջարկել․ Այնուամենայնիվ, սեզոնային աֆեկտիվ խանգարման հիմնական և ամենատարածված պատճառն աշնանային և ձմեռային շրջանում բնական լուսավորության կրճատումն է և դրա հետ կապված մելատոնինի ավելացումը։ Շրջակա միջավայրի օրվա մութ ժամանակի սեզոնային փոփոխություններն առաջացնում են մելատոնինի արտադրության տևողության փոփոխություններ և, որպես հետևանք, վարքագծի և հուզական վիճակի փոփոխություն։ Ամերիկացի հոգեբույժ Թոմաս Վերն իր հոդվածում ընդգծում է մարդու իմունային համակարգում մելատոնինի կարգավորիչ գործառույթը և ցույց է տալիս, որ այս գործառույթը կարող է փոխվել նաև կախված սեզոնից։
Արտաքին հղումներ
Կատեգորիա:Հոգեբուժական ախտորոշում Կատեգորիա:Հոգեկան հիվանդություններ Կատեգորիա:Հոգեախտաբանական համախտանիշներ Կատեգորիա:Աֆեկտիվ խանգարումներ
Ռյոնի Օսթհայմ
Ենթարկվում է Ստորին Ֆրանկոնիայի վարչական կենտրոնին։ Մտնում է Ռյոն Գրաբֆելդ շրջանի կազմի մեջ։ Բնակչությունը կազմում է 3506 մարդ (դեկտեմբերի 31, 2010 թվական) ։ Զբաղեցնում է 40.73կմ² մակերես տարածք։
Արտաքին հղումներ
Կատեգորիա:Գերմանիայի բնակավայրեր
Վեսկիմյաե (գյուղ, Աբյա շրջան)
Վեսկիմյաե (Veskimäe), գյուղ Էստոնիայի Վիլյանդիմաա նահանգի Աբյա շրջանում։
2011 թվականի տվյալներով գյուղում բնակվում էր 97 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Աբյա շրջանի բնակավայրեր Կատեգորիա:Էստոնիայի գյուղեր
Յասինովատի (Չերտկովսկի շրջան)
Կատեգորիա:Ռոստովի մարզի Չերտկովսկի շրջանի բնակավայրեր Կատեգորիա:Ռուսաստանի խուտորներ
Սարնովկա (գյուղ, Օլևսկի շրջան)
Սարնովկա (Сарнівка), գյուղ Ուկրաինայի Ժիտոմիրի մարզի Օլևսկի շրջանում։
2001 թվականի տվյալներով Սարնովկա գյուղում բնակվում էր 256 մարդ։ Բնակավայրը զբաղեցնում է 0,65 կմ² տարածք։ Բնակչության խտությունը կազմում էր 393,85 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Օլևսկի շրջանի բնակավայրեր Կատեգորիա:Ուկրաինայի գյուղեր
Մարիս Սպեյթս
Մարիս Ակիմ Սպեյթս (Marreese Akeem Speights, ), ամերիկացի պրոֆեսիոնալ բասկետբոլիստ։ Ներկա պահին հանդես է գալիս Չինաստանի բասկետբոլի ասոցիացիայի «Գուանչժոու Լոնգ Լայոնս» ակումբի կազմում։
Արտաքին հղումներ
Կատեգորիա:Ամերիկացի բասկետբոլիստներ Կատեգորիա:Ֆիլադելֆիա Սևնթի Սիքսերսի բասկետբոլիստներ Կատեգորիա:Մեմֆիս Գրիզլիսի բասկետբոլիստներ Կատեգորիա:Կլիվլենդ Կավալիերսի բասկետբոլիստներ Կատեգորիա:Գոլդեն Սթեյթ Ուորիորսի բասկետբոլիստներ
Շիվի լեզ Էտուվել
Շիվի լեզ Էտուվել (Chivy-lès-Étouvelles), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Լան 2 կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02191:
Բնակչություն
2010 թվականի տվյալներով՝ համայնքի բնակչությունը կազմում է 503 մարդ։
Տնտեսություն
2010 թվականին համայնքի 363 աշխատունակ (15-64 տարեկան) բնակիչներից 257-ը տնտեսապես ակտիվ էին, 106-ը՝ ոչ ակտիվ (ակտիվության ցուցանիշը կազմել է 70,8%, 1999 թվականին եղել է 68,4%)։ 257 տնտեսապես ակտիվ բնակիչներից աշխատում էին 234-ը (124 տղամարդ և 110 կին), գործազուրկ էին 23 մարդ (10 տղամարդ և 13 կին)։ 106 տնտեսապես ոչ ակտիվ բնակիչներից 28-ը եղել են աշակերտներ կամ ուսանողներ, 56-ը՝ թոշակառուներ, 22-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Ծրագրային արվեստ
Ծրագրային արվեստ (software art), ժամանակակից արվեստի տարատեսակ, որտեղ նկարիչը անմիջականորեն հանդես է գալիս ծրագրավորող և ստեղծում է ծրագրային կոդ (ի տարբերություն թվային արվեստի այլ տեսակների, որտեղ նկարիչը օգտվում է պատրաստի ծրագրից) ։ «Ծրագրայի արվեստ» հասկացությունը ներմուծվել է որպես ծրագրավորման նկատմամբ գեղարվեստական, ոչ գոռծառութային, ռեֆլեքսային, մտահայեցողական մոտեցում ։
Ծրագրային արվեստի օրինակ կարող է ծառայել Ալեքս Մաքլինի forkbomb.pl (2001) ծրագիրը, որը ստեղծում է օգտատիրոջ համակարգչային համակարգի գեղարվեստական դրոշմը ։ Ալեքսը նաև հայտնի է նրանով, որ զբաղվում է ծրագրավորմամբ՝ որպես երաժշտական պրակտիկա ։
Դիանա Սմիթը ստեղծել է դասական գեղանկարչության ոճով պատկեր, սակայն ամբողջությամբ html և css լեզուներով գրված ։ Լեզուների առանձնահատկությունները հանգեցնում են այն բանին, որ նկարները տարբեր տեսք ունեն՝ կախված հեռուստադիտողի զննարկչից ։
Ծրագրային արվեստում ավելի ու ավելի մեծ դեր են խաղում արհեստական նեյրոնային ցանցերը։ Այսպես, 2018 թվականին Christieʼs աճուրդում վաճառել են «Էդմոն Բելամիի դիմանկարը», որը ստեղծվել էր արհեստական բանականության միջոցով։ Ֆրանսիական Obvious կոլեկտիվը, որը ստեղծել էր ալգորիթմը, սովորեցրել է նրան 14-20-րդ դարերի 15․ 000 դիմանկար ։ Արհեստական նեյրոնային ցանցերի հետ աշխատանքի մեկ այլ օրինակ է «Receptor» ինստալացիան՝ ցուցադրված Թոմաս Լայթինենի ARS17 ցուցահանդեսում՝ Կիասմում։ Դրանում Լայթինենը օգտագործում է արհեստական բանականության մեխանիզմ՝ ստեղծված արհեստական նեյրոնային ցանցերի կարգավորմամբ։ Նկարիչը արհեստական նեյրոնային ցանցերին սովորեցրել է Սեմյուել Բեքեթի մոտ 30 աշխատանք, ինչի արդյունքում նա անցկացնում է իր քննարկումները՝ օգտագործելով ալգորիթմ, որն ուսումնասիրել է ռոմանտիկ գրականության ոճը ։
Ծանոթագրություններ
Կատեգորիա:Արվեստ Կատեգորիա:Ժամանակակից արվեստ Կատեգորիա:Արվեստի տեսակներ
(2457) Ռուբիլով
(2457) Ռուբիլով (Rublyov), աստերոիդ աստերոիդների հիմնական գոտում։ Հայտնաբերվել է 1975 թվականի հոկտեմբերի 3-ին Լյուդմիլա Չեռնիխի կողմից Նաուչնիում ։
Միջին հեռավորությունը Արեգակից կազմում է 2,640231 ա. մ., առավելագույնը մոտենում է 2,465 ա. մ. հեռավորության վրա և հեռանում 2,8155 ա. մ. ։ Արեգակի շուրջ մեկ ամբողջական պտույտ է կատարում 1566,97 երկրային օրվա ընթացքում, իր ուղեծրով շարժվելով միջինում 0,229742 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,27° անկյուն։
Արտաքին հղումներ
Կատեգորիա:1975 թվականին հայտնաբերված աստղագիտական մարմիններ Կատեգորիա:Լյուդմիլա Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նեվիկ (ավերակ)
Նեվիկ, գյուղ Արևմտյան Հայաստանում, Բիթլիսի վիլայեթի Մշո գավառում ։ Գտնվում էր Արածանիի աջակողմյան Նևիկ վտակի ձախ ափին՝ հովտում։
Ծանոթագրություններ
Կատեգորիա:Արևմտյան Հայաստանի գյուղեր
Կոխեսես դել Մոնտե
Կոխեսես դել Մոնտե (Cogeces del Monte), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 73,48 կմ2։ Բնակչությունը՝ 815 մարդ (2010 թվականի տվյալներով)։ Պրովինցիայի վարչական կենտրոնից գտնվում է 42 կմ հեռավորության վրա։
Ծանոթագրություններ
Կատեգորիա:Վալյադոլիդ պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Կաստիլիա և Լեոնի բնակավայրեր
Պիացա Գրանդե
Պիացա Գրանդե, (Piazza Grande, «Մեծ հրապարակ»), Իտալիայի Մոդենա քաղաքի պատմական կենտրոնը։ Այն պահպանվում է որպես Համաշխարհային ժառանգության օբյեկտ։ Հրապարակում է Մոդենայի տաճարը (տես պանորամա նկարի կենտրոնում)։ Քաղաքային խորհրդի շենքը (Palazzo Comunale, պանորամայում տաճարից աջ) կառուցվել է 1194 թվականին։ Սկզբնական կառույցից մնացել է ժամի աշտարակը (Torre dell’Orologio)։
Տաճարը նվիրված է Սուրբ Գեմինիանին, որը Մոդենայում է ապրել IV դարում։ Տաճարի կառուցումը սկսել է 1099 թվականին։ Այն հսկայական չափսերով կառույց է՝ երեսպատված վարդագույն մարմարով, որը Իտալիայի ռոմանական ոճի լավագույն օրինակներից է։ Կառույցի շինարարությունը սկսել է ճարտարապետ Լանֆրանկոն (Lanfranco)։ Աշխատանքներն ավարտվել են 1322 թվականին։